
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL RAJONO SAVIVALDYBĖS ADMINISTRACIJOS NUOLATINĖS VIEŠŲJŲ PIRKIMŲ KOMISIJOS SUDARYMO IR VIEŠŲJŲ PIRKIMŲ KOMISIJOS DARBO REGLAMENTO PATVIRTINIMO

[bookmark: _GoBack]2016 m. lapkričio 10 d. Nr. AG-45
Šakiai

	Vadovaudamasi Lietuvos Respublikos viešųjų pirkimų įstatymo 16 straipsniu, 85 straipsnio 3 dalimi, Lietuvos Respublikos vietos savivaldos įstatymo 18 straipsnio 1 dalimi, rajono savivaldybės tarybos 2016 m spalio 28 d. sprendimu Nr. T-341 „Dėl pavedimo vykdyti rajono savivaldybės administracijos direktoriaus pareigas bei priemokos nustatymo“:
1. S u d a r a u  nuolatinę Viešųjų pirkimų komisiją Šakių rajono savivaldybės administracijos viešiesiems pirkimams organizuoti ir atlikti (toliau - Viešojo pirkimo komisija):
	Inga Cibulskienė		 − rajono savivaldybės administracijos direktoriaus pavaduotoja
			    (komisijos pirmininkė),
	Asta Bakanevičienė 			– rajono savivaldybės administracijos Bendrojo skyriaus vyriausioji specialistė (komisijos pirmininko pavaduotoja),
	Aušra Slidziauskienė 		– rajono savivaldybės administracijos Ūkio skyriaus vyriausioji 
			        specialistė,
	Felicita Totoraitienė 		– rajono savivaldybės administracijos Bendrojo skyriaus 
				   vyriausioji specialistė (komisijos sekretorius).
	2. N u r o d a u, kad esant svarbioms priežastims:
	2.1. Astai Bakanevičienei negalint dalyvauti Viešųjų pirkimų komisijos organizuojamų ir vykdomų viešųjų pirkimų darbe, Viešųjų pirkimų komisijos nario funkcijas atliks rajono savivaldybės administracijos Biudžeto ir turto skyriaus vyriausioji specialistė Irmunda Čepulionienė.
	2.2. Aušrai Slidziauskienei negalint dalyvauti Viešųjų pirkimų komisijos organizuojamų ir vykdomų viešųjų pirkimų darbe, Viešųjų pirkimų komisijos nario funkcijas atliks rajono savivaldybės administracijos Ūkio skyriaus vedėjas Kęstutis Kuncaitis.
	2.3. Felicitai Totoraitienei negalint dalyvauti Viešųjų pirkimų komisijos organizuojamų ir vykdomų viešųjų pirkimų darbe, Viešųjų pirkimų komisijos nario funkcijas atliks rajono savivaldybės administracijos Bendrojo skyriaus vyriausioji specialistė Jūratė Šneideraitienė. 
	3. N u s t a t a u, kad įsakymo 1 punktu sudaryta nuolatinė Viešųjų pirkimų komisija vykdo visus Šakių rajono savivaldybės administracijos viešuosius pirkimus, išskyrus mažos vertės pirkimus, kai numatoma konkretaus prekių ar paslaugų pirkinio vertė (sutarties vertė) yra mažesnė kaip 14 (keturiolika) tūkst. eurų, ar numatoma darbų konkretaus pirkinio vertė (sutarties vertė) yra mažesnė kaip 28 (dvidešimt aštuoni) tūkst. eurų. Gali būti sudaroma atskira komisija prekėms, paslaugoms ar darbams pirkti. 
4. T v i r t i n u pridedamą Viešųjų pirkimų komisijos darbo reglamentą. 
5. Pripažįstu netekusiais galios rajono savivaldybės administracijos direktoriaus 2014 m. vasario 5 d. įsakymo Nr. AT-115 „Dėl rajono savivaldybės administracijos viešųjų pirkimų“ 1.2 ir 2, 3 punktus bei 2,3 punktus keitusius teisės aktus.
6. P a s i l i e k u  įsakymo vykdymo kontrolę sau.

l.e. direktoriaus pareigas 	 							Inga Cibulskienė

